pythainlp/thaigov-v2-corpus-22032023 huggingface dataset:
วันพฤหัสบดีที่ 7 กรกฎาคม 2565
สมาคมสถาบันการเงินของรัฐจัดประชุมคณะกรรมการ ครั้งที่ 4/2565 พร้อมประสานความร่วมมือระหว่างสถาบันการเงินสมาชิกตอบสนองนโยบายรัฐ
กรรมการผู้จัดการ ธนาคารอาคารสงเคราะห์ (ธอส.) ในฐานะประธานกรรมการสมาคมสถาบันการเงินของรัฐ (The Government Financial Institutions Association : GFA) เป็นประธานในการประชุมคณะกรรมการสมาคม ครั้งที่ 4/2565 เมื่อวันที่ 6 กรกฎาคม 2565
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) ในฐานะประธานกรรมการสมาคมสถาบันการเงินของรัฐ (The Government Financial Institutions Association : GFA) ทำหน้าที่ประธานในการประชุมคณะกรรมการสมาคม ครั้งที่ 4/2565 เมื่อวันที่ 6 กรกฎาคม 2565 โดยมีกรรมการสมาคม ผู้บริหารระดับสูงจากสถาบันการเงินของรัฐ ผู้แทนจากสำนักงานคณะกรรมการนโยบายรัฐวิสาหกิจ และผู้แทนจากสำนักงานเศรษฐกิจการคลัง เข้าร่วมประชุม โดยมีการพิจารณาหารือวาระสำคัญ ได้แก่ การให้ความเห็นชอบแนวทางการบูรณาการความร่วมมือระหว่างสมาคมสถาบันการเงินของรัฐและสถาบันการเงินของรัฐ ผ่านคณะอนุกรรมการครอบคลุมงานหลักทั้ง 6 ด้าน ได้แก่ ด้านตรวจสอบ ด้านกำกับการปฏิบัติงาน ด้านสอบทานสินเชื่อ ด้านความเสี่ยง ด้านเทคโนโลยีสารสนเทศ และด้านพัฒนาบุคลากร เพื่อให้สามารถดำเนินการตามนโยบายกระทรวงการคลังได้อย่างมีประสิทธิภาพ พร้อมทั้งได้อนุมัติให้จัดตั้งคณะอนุกรรมการด้านการเงินและบัญชีเพิ่มอีก 1 คณะ เพื่อให้การบูรณาการความร่วมมือครอบคลุมถึงการขับเคลื่อนภารกิจสำคัญด้านการเงินและบัญชีร่วมกันของสถาบันการเงินของรัฐให้มีประสิทธิภาพมากยิ่งขึ้น นอกจากนี้ที่ประชุมได้รับทราบและยินดีให้การสนับสนุนแนวทางการจัดทำภูมิทัศน์ใหม่ภาคการเงินไทย (Financial Landscape) ภายใต้แนวคิดความยั่งยืนด้านสิ่งแวดล้อม (Thailand Taxonomy) ตามนโยบายของธนาคารแห่งประเทศไทย (ธปท.) พร้อมจัดส่งผู้แทนของสถาบันการเงินเฉพาะกิจเข้าร่วมเป็นคณะทำงานในโครงการดังกล่าว
สำหรับการประชุมคณะกรรมการสมาคมสถาบันการเงินของรัฐครั้งนี้ มีธนาคารออมสินเป็นเจ้าภาพในการจัดประชุม ซึ่งเป็นการจัดประชุม On Site ครั้งแรกภายหลังจากสถานการณ์ Covid-19 ผ่อนคลายลง โดยยังคงคำนึงถึงความปลอดภัยทางสาธารณสุขโดยเว้นระยะห่างและสวมหน้ากากอนามัยตลอดการประชุม ซึ่งจัดขึ้น ณ ห้องประชุมกำแพงเพชร ชั้น 11 อาคาร 4ธนาคารออมสิน สำนักงานใหญ่
วันพฤหัสบดีที่ 9 มิถุนายน 2565
​The government supports tourism within the country. Prime Minister appointed the Ministry of Finance to consider budgeting for stimulus measurement.
​The government supports tourism within the country. Prime Minister appointed the Ministry of Finance to consider budgeting for stimulus measurement.
On June 9, 2022, Ms. Traisuree Taisaranakul, Deputy Government Spokesperson, disclosed that Gen. Prayut Chan-o-cha, Prime Minister and Defense Minister, has given importance to focusing on the continual recovery of tourism, both foreign tourists to Thailand and the number of Thai people travelling in the country. In terms of tourism in the country, the Prime Minister has appointed the Ministry of Finance to evaluate appropriate budgeting in order to facilitate national tourists.
The Prime Minister has also authorized the applicable agencies to generate activities to stimulate national tourism and reduce travelling abroad, which will help refurbish the tourism industry in the country. Recently, the Tourism Authority of Thailand (TAT) has integrated with relevant agencies, both public and private sectors, in various marketing activities according to the campaign "Amazing Thailand, Now even more Amazing" with a targeted strategy to create interest in tourist attractions in each region, whether “North Nostalgia” in the north, “Trendy C2” in the central area, “East at Ease” in the east, “Isan in Love” in the northeastern area, and “Savory South” in the south.
However, the Prime Minister also emphasized to all agencies to revitalize the tourism sector that we must focus on distributing income to the secondary cities and push for community tourism to distribute income to locals. As a result, the strength will arise from the foundation level of the economy.
วันพุธที่ 2 กุมภาพันธ์ 2565
'ที่ปรึกษา รมว.แรงงาน' มอบรางวัลแก่ผู้โชคดีสลากบำรุงสภากาชาดไทย “บัตรแรงงานเชิญรับโชค” ประจำปี 2564
'ที่ปรึกษา รมว.แรงงาน' มอบรางวัลแก่ผู้โชคดีสลากบำรุงสภากาชาดไทย “บัตรแรงงานเชิญรับโชค” ประจำปี 2564
วันที่2กุมภาพันธ์2565เวลา09.30น.นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานเป็นประธานพิธีมอบรางวัลสลากบำรุงสภากาชาดไทย"บัตรแรงงานเชิญรับโชค"ประจำปี2564โดยมีนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)นายบุญชอบสุทธมนัสวงษ์ปลัดกระทรวงแรงงานนางสาวบุปผาเรืองสุดรองปลัดกระทรวงแรงงานร่วมเป็นเกียรติและสักขีพยานพิธีมอบรางวัลฯณบริเวณชั้น1อาคารกระทรวงแรงงาน
ทั้งนี้รางวัลสลากบำรุงสภากาชาดไทย"บัตรแรงงานเชิญรับโชค"ประจำปี2564ผู้ได้รับรางวัลที่1รถยนต์นั่งส่วนบุคคลยี่ห้อAll New MG 5รุ่นXจำนวน1คันได้แก่นายสมหมายกิตตินัฏพงษ์รางวัลที่2สร้อยคอทองคำหนัก5บาทจำนวน1รางวัลได้แก่นางเบญจรินทร์จันต๊ะณาเขตและรางวัลที่3สร้อยคอทองคำหนัก1บาทจำนวน6รางวัลได้แก่คุณรุ่งธรรมประเที่ยงคุณรัตนาอำพรัตน์และบริษัทปาริชาติแอสเซทแอนด์คอนสตรัคชั่นจำกัดส่วนผู้ได้รับทองคำหนัก1บาทอีก3รางวัลไม่เข้าร่วมในพิธีดังกล่าว
+++++++++++++++++++
กองเผยแพร่และประชาสัมพันธ์
2กุมภาพันธ์2565
วันศุกร์ที่ 13 สิงหาคม 2564
"อนามัย" หนุนกินอาหารมีวิตามินดี สร้างภูมิคุ้มกันโรคโควิด
....
กรมอนามัยเผยการรับประทานอาหารที่มีวิตามินดี จะช่วยสร้างภูมิคุ้มกันต้านโรคโควิด ซึ่งพบในปลานิล ปลาทับทิม ปลาตะเพียน ปลาแซลมอน ปลาแมคคอแรล ปลาทูน่ากระป๋อง ไข่แดง ตับ นม เห็ด เป็นต้น
.
ส่วนปริมาณวิตามินดีที่เหมาะสมในแต่ละวัยนั้น มีดังนี้
- วัย 6 -12 เดือน ควรได้รับ 10 ไมโครกรัม/วัน
- วัย 1 - 70 ปี ควรได้รับ 15 ไมโครกรัม/วัน
- วัยผู้สูงอายุมากกว่า 70 ปีขึ้นไป ควรได้รับ 20 ไมโครกรัม/วัน
.
นอกจากนี้ ร่างกายยังสามารถรับวิตามินดีได้จาก "แสงแดด" โดยให้ผิวหนังสัมผัสกับแสงแดดอย่างน้อย 15 - 20 นาทีทุกวัน ระหว่างเวลา 08.00 - 10.00 น. และ 16.00 - 17.00 น.
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันเสาร์ที่ 26 มิถุนายน 2564
ประกาศ ขสมก. ประจำวันที่ 26 มิถุนายน 2564 พนักงานติดเชื้อไวรัส COVID-19 จำนวน 4 ราย
ประกาศ ขสมก. ประจำวันที่ 26 มิถุนายน 2564 พนักงานติดเชื้อไวรัส COVID-19 จำนวน 4 ราย
1) พนักงานเก็บค่าโดยสารรถปรับอากาศ สาย 84 เขตการเดินรถที่ 6
2) พนักงานเก็บค่าโดยสารรถปรับอากาศ สาย 140 เขตการเดินรถที่ 5
3) พนักงานเก็บค่าโดยสารรถปรับอากาศ สาย 80 เขตการเดินรถที่ 6
4) พนักงานขับรถโดยสารธรรมดา สาย 25 เขตการเดินรถที่ 3
วันศุกร์ที่ 27 สิงหาคม 2564
กสร. ได้รับคะแนน 95.59 จากผลประเมิน ITA ยึดมั่นเป็นองค์กรสุจริต โปร่งใส ไร้คอร์รัปชัน
กสร. ได้รับคะแนน 95.59 ระดับดีเยี่ยม จากการประเมินคุณธรรมและความโปร่งใสในการดำเนินงานของหน่วยงานภาครัฐ ประจำปี 2564 จากสำนักงาน ป.ป.ช. สะท้อนการเป็นองค์กรที่มุ่งมั่นในคุณธรรมตามหลักธรรมาภิบาลในการบริหารงานด้านสวัสดิการและคุ้มครองแรงงานอย่างมีประสิทธิภาพ
นางโสภา เกียรตินิรชา รองอธิบดีกรมสวัสดิการและคุ้มครองแรงงานและโฆษกกรม (กสร.)เปิดเผยว่า
ตามที่สำนักงานคณะกรรมการป้องกันและปราบปรามการทุจริตแห่งชาติ (สำนักงาน ป.ป.ช.) ได้ประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment : ITA) ประจำปีงบประมาณ 2564 เพื่อให้หน่วยงานภาครัฐทั่วประเทศได้รับทราบถึงสถานะและปัญหาการดำเนินงานด้านคุณธรรมและความโปร่งใสขององค์กร โดยกรมสวัสดิการและคุ้มครองแรงงานได้เข้าร่วมการประเมิน ภายใต้เครื่องมือที่ใช้ในการประเมิน 3 ส่วน ประกอบด้วย 1) การเก็บข้อมูลจากบุคลากรในหน่วยงานภาครัฐ (IIT) 2) การเก็บข้อมูลจากผู้รับบริการหรือผู้ติดต่อหน่วยงานภาครัฐ (EIT) และ 3) การเปิดเผยข้อมูลทางเว็บไซต์ของหน่วยงาน (OIT) ซึ่งกสร.ได้รับผลประเมินคะแนนอยู่ที่ 95.59 คะแนน ระดับดีเยี่ยม (ระดับ AA) จากประเภทส่วนราชการระดับกรม อยู่ในลำดับที่ 21 จากหน่วยงานส่วนราชการระดับกรมที่ได้รับการประเมินทั้งสิ้น 146 หน่วยงาน ซึ่งถือเป็นหน่วยงานภาครัฐที่มีคุณธรรมและความโปร่งใสในการดำเนินงานในระดับสูงมาก สำหรับการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment : ITA) ถือเป็นเครื่องมือของรัฐบาลที่ใช้ประเมินคุณธรรมและความโปร่งใสในการปฏิบัติงานของหน่วยงานภาครัฐในทุกมิติ สามารถนำไปใช้ในการปรับปรุงพัฒนาองค์กรให้มีประสิทธิภาพทั้งในด้านการปฏิบัติงาน การให้บริการ และการอำนวยความสะดวกต่อประชาชน อีกทั้งยังเป็นประโยชน์ต่อการนำไปใช้ในการจัดทำแนวทางการป้องกันการทุจริตและประพฤติมิชอบในปีงบประมาณต่อไปด้วย
โฆษก กสร.กล่าวเพิ่มเติมว่า กรมสวัสดิการและคุ้มครองแรงงานเน้นย้ำเรื่องการพัฒนาระบบการบริหารจัดการภาครัฐที่ดี โดยเฉพาะพัฒนาการดำเนินการป้องกันและปราบปรามการทุจริตและประพฤติมิชอบของกรมเพื่อให้ กสร. เป็นหน่วยงานที่มีสุจริตและโปร่งใส รวมทั้งสนับสนุนการพัฒนาบุคลากรให้เป็นคนดี มีคุณธรรมจริยธรรม และเป็นคนเก่ง ทั้งนี้เพื่อพัฒนาและยกระดับการบริหารจัดการของกรมให้เป็นไปตามหลักธรรมาภิบาล เกิดการปรับปรุงประสิทธิภาพในการบริการให้เติบโตอย่างมีสมรรถนะและมีคุณธรรม เป็นที่เชื่อมั่นให้กับผู้ใช้แรงงานและประชาชน ตามหลักการปฏิบัติงานของกรมที่ว่า “กสร. คุ้มครองสิทธิ สุจริต โปร่งใส ไร้คอร์รัปชัน”
วันอาทิตย์ที่ 5 มิถุนายน 2565
รัฐบาลลุยแก้ปัญหายาเสพติดจังหวัดชายแดนใต้ ทหาร-ผู้นำศาสนา-ชุมชนร่วมมือกัน คาดปีหน้าขยายผลครบทุกตำบล
รัฐบาลลุยแก้ปัญหายาเสพติดจังหวัดชายแดนใต้ ทหาร-ผู้นำศาสนา-ชุมชนร่วมมือกัน คาดปีหน้าขยายผลครบทุกตำบล
วันที่ 5 มิถุนายน 2565 นางสาวรัชดา ธนาดิเรก กรรมการผู้แทนพิเศษของรัฐบาลในการแก้ปัญหาจังหวัดชายแดนใต้ เปิดเผยว่า นายกรัฐมนตรี พล.อ.ประยุทธ์ จันทร์โอชา ได้ติดตามการดำเนินงานในการแก้ปัญหายาเสพติดพื้นที่จังหวัดชายแดนใต้มาโดยตลอด และเน้นย้ำถึงความสำคัญของการมีส่วนร่วมของชุมชนที่จะทำให้การแก้ปัญหาสำเร็จอย่างยั่งยืน ทั้งนี้ พล.ท.เกรียงไกร ศรีรักษ์ แม่ทัพภาคที่4 รายงานว่า นับตั้งแต่ปี 2563 กองทัพภาค4 ได้เริ่มดำเนินโครงการบำบัดฟื้นฟูผู้ติดยาเสพติดโดยมีชุมชนเป็นศูนย์กลาง (Community Based Treatment CBTx) มีตำบลมะนะยง อำเภอยะหริ่ง จังหวัดปัตตานี เป็นตำบลต้นแบบ ซึ่งขณะนี้สามารถขยายผล มีตำบลเข้าร่วมโครงการและดำเนินการได้อย่างเป็นรูปธรรม รวม 38 ตำบลนำร่อง ซึ่งในปีหน้าจะทำการขยายผลให้ครบ290 ตำบลในพื้นที่สามจังหวัดชายแดนใต้และสี่อำเภอในจังหวัดสงขลา
นางสาวรัชดากล่าวว่า เนื่องจากในพื้นที่จังหวัดชายแดนใต้มีสภาพแวดล้อมและบริบทที่ต่างจากพื้นที่อื่น การใช้แนวทางCBTx จึงต้องปรับให้สอดคล้องกับพื้นที่ เพื่อให้เกิดการยอมรับของคนในชุมชนอย่างแท้จริง ซึ่งผลการดำเนินงานในช่วงที่ผ่านมาแสดงให้เห็นถึงความสำเร็จของโครงการ ซึ่งประกอบด้วย 5 ขั้นตอน กล่าวคือ
1. ค้นหาเชิงรุก: โดยการใช้กำลังในการลาดตระเวนพื้นที่มั่วสุมของเยาวชนกลุ่มเสี่ยง การตั้งจุดตรวจ จุดสกัดบนเส้นทางสายหลัก-สายรอง หรือผู้ปกครองนำบุตรหลานมารายงานตัวกับผู้นำชุมชนเพื่อเข้าร่วมโครงการด้วยความสมัครใจ
2. คัดแยกและคัดกรองเชิงรุก: ทำการแยกผู้เสพและผู้ติดยาเพื่อเข้ารับการบำบัดที่ถูกต้อง ณ ศูนย์ที่ได้จัดไว้
3. ส่งเข้าบำบัด: เยาวชนที่ไม่สามารถเลิกด้วยตนเองได้ จะถูกส่งเข้ารับการบำบัดยาเสพติดของกระทรวงสาธารณสุข อย่างน้อยสี่เดือน
4. ติดตามผล บ่มเพาะนิสัยใหม่: เยาวชนที่รับการบำบัดในชุมชน จะต้องปฏิบัติกิจกรรมทางศาสนาทุกวันในระยะเวลา 60 วันโดยมีคณะกรรมการโครงการฯ เป็นผู้ทำหน้าที่สอดส่องดูแลพฤติกรรมอย่างใกล้ชิด
5. สร้างอาชีพ: เมื่อได้รับการบำบัดและผ่านการอบรมให้มีนิสัยที่ดี เป็นคนมีจิตอาสา มีความรับผิดชอบต่อตนเองและครอบครัว เยาวชนก็จะได้รับการฝึกอบรมมีวิชาชีพเพื่อที่จะสร้างความมั่นคงในเรื่องรายได้ให้แก่ตนเองและครอบครัวด้วย
“นายกรัฐมนตรี พอใจกับกับการขับเคลื่อนโครงการฯอย่างมาก เพราะปัญหายาเสพติดในพื้นที่จังหวัดชายแดนใต้พบมากขึ้น เป็นปัญหาที่นำไปสู่ความรุนแรงในครอบครัว ปากท้อง และความมั่นคงของประเทศ ซึ่งการริเริ่มโครงการนี้โดยแม่ทัพภาค4 และการขยายผลอย่างเป็นรูปธรรม เป็นเครื่องยืนยันถึงความร่วมมือของทุกฝ่าย ทั้งฝ่ายความมั่นคง ข้าราชการในตำบล ผู้นำศาสนา และผู้ปกครอง ซึ่งรัฐบาลจะให้การสนับสนุนอย่างเต็มที่เพื่อให้มีโครงการนี้ครบ 290 ตำบล ในจังหวัดชายแดนใต้ นำไปสู่การลดจำนวนผู้ติดยาเสพติดอย่างเป็นรูปธรรม และเปลี่ยนผู้เสพให้เป็นพลังของชุมชนต่อไป” นางสาวรัชดา กล่าว
วันอาทิตย์ที่ 8 พฤษภาคม 2565
นายกฯ เตรียมลงพื้นที่ตรวจราชการ จ.ชลบุรี เดินหน้าขับเคลื่อน "พัฒนาการเกษตรไทย" สู่การเกษตรแบบ Smart Farming 9 พ.ค. นี้
.....
พลเอก ประยุทธ์ จันทร์โอชา นายกรัฐมนตรี เตรียมลงพื้นที่ตรวจราชการ จ.ชลบุรี ในวันจันทร์ที่ 9 พ.ค. 65 เพื่อประชุมหารือแนวทาง "การพัฒนาการเกษตรของไทย" ไปสู่การเกษตรแบบ Smart Farming
.
พร้อมเยี่ยมชมการดำเนินงานของคูโบต้าฟาร์ม ซึ่งเป็นฟาร์ม ที่ช่วยสร้างประสบการณ์เกษตรสมัยใหม่ในภูมิภาคอาเซียน มีเทคโนโลยีและนวัตกรรมเกษตรครบวงจรแบบเป็นรูปธรรม เป็นพื้นที่การเรียนรู้ทางการเกษตรยุคใหม่ที่น่าสนใจบนพื้นที่ 220 ไร่ ออกแบบภายใต้แนวคิด “End to End Solutions” คือ การทำเกษตรแบบครบวงจรจากต้นน้ำถึงปลายน้ำ
.
ทั้งนี้ การเกษตรแบบ Smart Farming จะช่วยเพิ่มผลผลิตและแก้ไขปัญหาความยากจนของเกษตรกรไทยได้ และยังตอบโจทย์ “การพัฒนาที่ยั่งยืน” ด้วย
#ไทยคู่ฟ้า#ร่วมต้านโควิด19
-------------------
วันศุกร์ที่ 18 มิถุนายน 2564
ปลัด วธ. เป็นประธานการประชุมคณะทำงานเตรียมความพร้อมในการเปิดใช้อาคารหอศิลป์แห่งชาติ ครั้งที่ ๑/๒๕๖๔
การประชุมคณะทำงานเตรียมความพร้อมในการเปิดใช้อาคารหอศิลป์แห่งชาติ ครั้งที่ ๑/๒๕๖๔
วันที่ ๑๘ มิถุนายน ๒๕๖๔ เวลา ๑๓.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมคณะทำงานเตรียมความพร้อมในการเปิดใช้อาคารหอศิลป์แห่งชาติ ครั้งที่ ๑/๒๕๖๔ โดยมีนายโกวิท ผกามาศ ผู้ตรวจราชการกระทรวงวัฒนธรรม นางเกษร กำเหนิดเพ็ชร รองผู้อำนวยการสำนักงานศิลปวัฒนธรรมร่วมสมัย คณะที่ปรึกษา ผู้บริหาร คณะทำงาน และเจ้าหน้าที่ที่เกี่ยวข้อง เข้าร่วม ณ ศูนย์ประชุมกระทรวงวัฒนธรรม ชั้น ๘ กระทรวงวัฒนธรรม
วันพุธที่ 22 มิถุนายน 2565
ธ.ก.ส. ปลื้ม ยอดฝากสลาก ธ.ก.ส. ชุดเกษตรมั่งคั่ง 7 รอบที่ 1 ครบเต็มวงเงิน 78,000 ล้านบาทแล้วภายใน 4 ชั่วโมง
สำหรับการรับฝากสลากในช่วงที่ 1“สลากออมทรัพย์ ธ.ก.ส. ชุดเกษตรมั่งคั่ง 7”  ได้รับเสียงตอบรับเป็นอย่างดีจากเกษตรกรลูกค้าและประชาชนทั่วไป ทำให้ยอด รับฝาก เต็มวงเงินภายใน 4 ชั่วโมง
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากการที่ ธ.ก.ส. ได้เปิดรับฝาก “สลากออมทรัพย์ ธ.ก.ส. ชุดเกษตรมั่งคั่ง 7” จำนวน 1,000 ล้านหน่วย หน่วยละ 100 บาท รวมวงเงิน 100,000 ล้านบาท มีอายุการรับฝาก 3 ปี ลุ้นรางวัลสูงสุด 10 ล้านบาท รวมมูลค่าสูงสุดกว่า 46 ล้านบาทต่อเดือน ซึ่งแบ่งการเปิดรับฝากเป็น 2 ช่วง ได้แก่ ช่วงที่ 1 ตั้งแต่วันที่ 17 มิถุนายน 2565 และ 22 มิถุนายน 2565 สำหรับเกษตรกรลูกค้าและประชาชนทั่วไป วงเงินรับฝาก 78,000 ล้านบาทและช่วงที่ 2 เปิดรับฝาก 19 กันยายน 2565 เป็นต้นไป วงเงินรับฝาก 22,000 ล้านบาท สำหรับการรับฝากสลากในช่วงที่ 1 นั้น ได้รับเสียงตอบรับเป็นอย่างดีจากเกษตรกรลูกค้าและประชาชนทั่วไป ทำให้ยอด รับฝาก เต็มวงเงินภายใน 4 ชั่วโมง โดยมียอดรับฝากผ่านทางแอปพลิเคชัน ธ.ก.ส. A-Mobile จำนวน 18,074 ล้านบาท และยอดรับฝากผ่านทางเคาน์เตอร์ธนาคาร จำนวน 59,326 ล้านบาท
ธ.ก.ส. ขอขอบคุณเกษตรกรลูกค้าและผู้มีอุปการคุณทุกท่าน ที่ให้ความไว้วางใจและสนับสนุนผลิตภัณฑ์เงินฝากของธนาคาร ซึ่งเงินทุกๆ บาทที่ท่านฝากไว้ ธ.ก.ส. จะนำไปใช้เป็นทุนสนับสนุนภาคเกษตรกรรมเพื่อพัฒนาและสร้างความเข้มแข็งสู่ธุรกิจชุมชน อันเป็นฐานรากที่สำคัญของประเทศ ทั้งนี้ สำหรับผู้ที่สนใจ สามารถฝากสลากออมทรัพย์ ธ.ก.ส. ชุดเกษตรมั่งคั่ง 7 ได้ โดย ธ.ก.ส. จะเปิดให้บริการจองสลากฯ สำหรับเกษตรกรลูกค้าและลูกค้าผู้ฝากสลากออมทรัพย์ ธ.ก.ส.ชุดเกษตรมั่งคั่ง 4 อีกครั้ง ในช่วงที่ 2 ระหว่างวันที่ 5 - 9 กันยายน 2565 และเปิดรับฝากตั้งแต่วันที่ 19 - 21 กันยายน 2565 เป็นต้นไป สำหรับลูกค้าเดิม ลูกค้าใหม่และลูกค้าทั่วไป สามารถฝากสลากออมทรัพย์ ธ.ก.ส. ชุดเกษตรมั่งคั่ง 7 ผ่านแอปพลิเคชัน ธ.ก.ส.A-Mobile และ ธ.ก.ส. ทุกสาขาทั่วประเทศ ในวันที่ 22 กันยายน 2565 เป็นต้นไป จนกว่าการรับฝากจะเต็มวงเงิน
นายธนารัตน์ กล่าวว่า สลากออมทรัพย์ ธ.ก.ส. ชุดเกษตรมั่งคั่ง 7 มีอายุรับฝาก 3 ปี เมื่อฝากครบกำหนดไถ่ถอนจะได้รับดอกเบี้ยหน่วยละ 0.18 บาท หรือคิดเป็นอัตราดอกเบี้ยร้อยละ 0.06 ต่อปี นอกจากนี้ยังได้ลุ้นรางวัลทุกวันที่ 16 ของเดือน และวันที่ 17 มกราคม ของทุกปี รวม 36 ครั้ง ลุ้นรางวัลที่ 1 มูลค่า 10,000,000 บาท และรางวัลอื่น ๆ รวมรางวัลทั้งสิ้น 2,113,400 รางวัล เป็นเงิน 46,990,000 บาทต่อเดือน ที่สำคัญดอกเบี้ยและเงินรางวัลได้รับการยกเว้นภาษีสำหรับบุคคลทั่วไป และยังสามารถนำไปใช้เป็นหลักทรัพย์ในการค้ำประกัน (Bank Guarantee) รวมถึงเป็นหลักทรัพย์ค้ำประกันในการขอสินเชื่อกับ ธ.ก.ส. ได้อีกด้วย ทั้งนี้ ธ.ก.ส. ยังมีบริการ BAAC Connect ซึ่งเป็นข้อความแจ้งเตือนผ่าน LINE Official : BAAC Family เมื่อมีเงินเข้า - ออกบัญชีเงินฝากและการถูกรางวัลสลาก รวมถึงกรณีสลากใกล้ครบอายุรับฝากอีกด้วย โดยท่านที่สนใจสามารถติดต่อสอบถามรายละเอียดเพิ่มเติมเกี่ยวกับสลากออมทรัพย์ได้ที่ ธ.ก.ส. ทุกสาขาทั่วประเทศ หรือที่ Call Center 02 555 0555
วันอังคารที่ 18 มกราคม 2565
บขส. แจ้งหยุดเดินรถเส้นทาง ท่าอากาศยานสุวรรณภูมิ - หนองคาย ชั่วคราว ตั้งแต่บัดนี้เป็นต้นไป จนกว่าสถาการณ์จะกลับสู่ภาวะปกติ
ตั้งแต่ 18 ม.ค. 65 เป็นต้นไป จนกว่าสถาการณ์จะกลับสู่ภาวะปกติ
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด (บขส.) กระทรวงคมนาคม กล่าวว่า บขส. มีความจำเป็นต้องแจ้งหยุดให้บริการเดินรถ หมวด 3 สาย 825 เส้นทางช่วงท่าอากาศยานสุวรรณภูมิ - หนองคาย เป็นการชั่วคราว ตั้งแต่วันนี้ (18 มกราคม 2565) เป็นต้นไป จนกว่าสถานการณ์จะกลับเข้าสู่ภาวะปกติ เนื่องจากปัจจุบันการแพร่ระบาดของเชื้อไวรัส COVID-19 สายพันธ์โอมิคอน (Omicron) ยังคงมีการระบาดต่อเนื่อง ประกอบกับรัฐบาลได้ขอความร่วมมือให้หน่วยงานต่างๆ ทั้งภาครัฐและเอกชน ปฏิบัติงานนอกสถานที่ตั้ง หรือ Work from Home ทำให้ภาคการขนส่งเกิดการชะลอตัว และจำนวนผู้โดยสารในเส้นทางดังกล่าวลดลงมาก
ทั้งนี้ บขส. ยังคงเปิดให้บริการเดินรถในเส้นทางอื่นๆ ตามปกติ ผู้ใช้บริการสามารถสอบถามข้อมูลการเดินทางเพิ่มเติม ได้ที่ Call Center 1490 เรียก บขส. ตลอด 24 ชั่วโมง
วันศุกร์ที่ 21 มกราคม 2565
วัคซีนไฟเซอร์เด็ก ล็อตแรกถึงไทย 26 ม.ค. นี้ เริ่มฉีดคิวแรก 31 ม.ค. ให้เด็กมีโรคประจำตัวก่อน
.....
นายอนุทิน ชาญวีรกูล รองนายกรัฐมนตรีและรมว.สาธารณสุข เผยความคืบหน้าการฉีดวัคซีนไฟเซอร์สำหรับเด็กอายุ 5 - 11 ปี ซึ่งคาดว่าวัคซีนล็อตแรกจะเข้ามาถึงประเทศไทยวันที่ 26 ม.ค. 65 จำนวน 3 ล้านโดส จาก 10 ล้านโดสที่สั่งจองไว้เบื้องต้น
.
เมื่อมาถึง กรมวิทยาศาสตร์การแพทย์จะตรวจรับรองคุณภาพและรุ่นการผลิต ซึ่งจะใช้เวลาประมาณ 2 - 3 วัน เมื่อผ่านขั้นตอนนี้แล้วจะกระจายวัคซีนไปที่สถาบันสุขภาพเด็กแห่งชาติมหาราชินี (รพ.เด็ก) ก่อนเป็นแห่งแรก เพื่อเดินหน้าฉีดให้กับเด็กที่มีโรคประจำตัว ซึ่งถือเป็นเด็กกลุ่มเสี่ยง ก่อนจะกระจายไปยังโรงพยาบาลต่าง ๆ ซึ่งได้ประสานกระทรวงศึกษาธิการดำเนินการฉีดวัคซีนให้กับเด็ก และขอความร่วมมือผู้ปกครองให้พาบุตรหลานมาฉีดวัคซีนเพื่อความปลอดภัย
#ไทยคู่ฟ้า#ร่วมต้านโควิด19
-------------------
วันศุกร์ที่ 4 มีนาคม 2565
นายกรัฐมนตรี กล่าวถ้อยแถลงในพิธีเปิดตัวรายงาน “OECD Integrity Review of Thailand 2021” ย้ำความเชื่อมั่นของประชาชนต่อระบบราชการจะช่วยยกระดับขีดความสามารถเพื่อขับเคลื่อนประเทศ
นายกรัฐมนตรี กล่าวถ้อยแถลงในพิธีเปิดตัวรายงาน “OECD Integrity Review of Thailand 2021” ย้ำความเชื่อมั่นของประชาชนต่อระบบราชการจะช่วยยกระดับขีดความสามารถเพื่อขับเคลื่อนประเทศ
วันนี้ (4มีนาคม2565)เวลา15.00น. พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถ้อยแถลงผ่านระบบวีดิทัศน์ ในพิธีเปิดตัวรายงานOECD Integrity Review of Thailand 2021ซึ่งเป็นโครงการเสริมสร้างความซื่อตรงในการบริหารงานภาครัฐของประเทศไทย ด้วยความร่วมมือของสำนักงาน ก.พ.ร. และองค์การเพื่อความร่วมมือทางเศรษฐกิจและการพัฒนา (Organisation for Economic Co-operation and Development: OECD)รวมทั้งหน่วยงานภาครัฐและเครื่อข่ายอื่น ๆ ที่เกี่ยวข้อง นายธนกร วังบุญคงชนะ โฆษกประจำสำนักนายกรัฐมนตรี เปิดเผยสาระสำคัญถ้อยแถลงของนายกรัฐมนตรี ดังนี้
นายกรัฐมนตรียินดีที่ได้เป็นประธานในพิธีเปิดตัวรายงานฯ ครั้งนี้ โดยประเทศไทยถือเป็นประเทศแรกในภูมิภาคเอเชียแปซิฟิกที่ได้นำกรอบแนวทางปฏิบัติของOECDด้านความซื่อตรงในภาครัฐมาประเมินตนเอง ซึ่งจะนำไปสู่ความน่าเชื่อถือในภาครัฐของประเทศให้เทียบเคียงมาตรฐานสากล รัฐบาลไทยตระหนักมาโดยตลอดว่า ปัญหาการทุจริตคอร์รัปชันส่งผลกระทบต่อประชาชน รวมถึงนักลงทุนจากต่างประเทศ จึงต้องอาศัยความร่วมมือ รวมทั้งการสนับสนุนจากองค์กรระหว่างประเทศอย่างOECDซึ่งได้ร่วมมือกันมายาวนาน โดยเฉพาะอย่างยิ่งโครงการCountry Programmeระยะที่1ที่มีส่วนผลักดันการขับเคลื่อนยุทธศาสตร์ชาติ20ปี ให้มีผลเป็นรูปธรรม
ประเทศไทยมีเจตนารมณ์สร้างภาครัฐที่โปร่งใส ซื่อตรง และเสริมสร้างวัฒนธรรมด้านคุณธรรมจริยธรรมให้แก่ข้าราชการ ส่งเสริมการเป็น“รัฐบาลเปิด”ให้ประชาชนมีส่วนร่วมในการทำงาน แจ้งเบาะแส ให้ข้อมูลต่อต้านการทุจริต สร้างจิตสำนึกและค่านิยมละอายต่อการทุจริตประพฤติมิชอบ ซึ่งจะเป็นรากฐานสำคัญของการสร้างบริการที่ดี มีคุณภาพ สร้างความเชื่อมั่นต่อระบบราชการ ตลอดจนยกระดับระบบราชการให้มีขีดความสามารถขับเคลื่อนประเทศอย่างมีประสิทธิผล
ทั้งนี้ นายกรัฐมนตรีเชื่อมั่นว่า รัฐบาลไทยและOECDจะมุ่งมั่นกระชับความสัมพันธ์ภายใต้ความร่วมมือโครงการCountry Programmeในระยะที่2ซึ่งขณะนี้อยู่ระหว่างการเจรจาสานต่ออย่างใกล้ชิด เพื่อยกระดับความเป็นอยู่ของพลเมืองให้ดีขึ้นตามหลักการOECDที่มุ่งเน้นBetter Policies for Better Lives
ทั้งนี้ นายกรัฐมนตรีขอบคุณทุกหน่วยงานที่สนับสนุนและผลักดันความสำเร็จครั้งนี้ ซึ่งเกิดข้อเสนอแนะที่มีประโยชน์นำไปสู่การปฏิบัติให้เกิดผลเป็นรูปธรรม สร้างวัฒนธรรมการทำงานที่เน้นคุณธรรม ความซื่อตรง และความโปร่งใส ให้เป็นที่ยอมรับในระดับสากล เพื่อให้ประชาชนเชื่อมั่น เอกชนไว้ใจ เจ้าหน้าที่รัฐมีความภาคภูมิใจในภาครัฐ
อนึ่งOECDได้ให้ความสำคัญกับการจัดทำรายงานOECD Integrity Review of Thailand 2021ฉบับนี้เป็นอย่างยิ่ง เนื่องจากประเทศไทยเป็นประเทศแรกในภูมิภาคเอเชียแปซิฟิกที่ประเมินตนเองด้านความซื่อตรงในการบริหารงานภาครัฐ และได้ข้อเสนอแนะเชิงนโยบายครบทุกมิติตามกรอบความซื่อตรงในภาครัฐของOECD
วันอังคารที่ 10 สิงหาคม 2564
ประกาศ ขสมก. ประจำวันที่ 10 สิงหาคม 2564​ พบพนักงานติดเชื้อไวรัส COVID-19 จำนวน​ 23 ราย
ประกาศ ขสมก. ประจำวันที่ 10 สิงหาคม 2564​ พบพนักงานติดเชื้อไวรัส COVID-19 จำนวน​ 23 ราย
1) พนักงานเก็บค่าโดยสารรถธรรมดา สาย 114 เพศหญิง อายุ 55 ปี
2) พนักงานเก็บค่าโดยสารรถปรับอากาศ สาย 543 เพศหญิง อายุ 35 ปี
3) พนักงานขับรถโดยสารธรรมดา สาย 7 เพศชาย อายุ 55 ปี
4) พนักงานเก็บค่าโดยสารรถธรรมดา สาย 3 เพศชาย อายุ 26 ปี
5) พนักงานขับรถโดยสารธรรมดา สาย 111 เพศหญิง อายุ 43 ปี
6) พนักงานขับรถโดยสารธรรมดา สาย 111 เพศชาย อายุ 60 ปี (ปัจจุบันปฏิบัติหน้าที่ฉีดพ่นแอลกอฮอล์ภายในรถโดยสาร ณ อู่กัลปพฤกษ์ เนื่องจากพนักงานรอเกษียณอายุ)
7) พนักงานเก็บค่าโดยสารรถธรรมดา สาย 63 เพศหญิง อายุ 42 ปี
8) พนักงานขับรถโดยสารธรรมดา สาย 156 เพศหญิง อายุ 36 ปี
9) พนักงานขับรถโดยสารธรรมดา สาย 84 ก เพศชาย อายุ 44 ปี
10) พนักงานเก็บค่าโดยสารรถธรรมดา สาย 114 เพศหญิง อายุ 30 ปี (ปัจจุบันปฏิบัติหน้าที่ช่วยงานธุรการ ณ อู่ท่าอิฐ เนื่องจากพนักงานตั้งครรภ์)
11) พนักงานขับรถโดยสารธรรมดา สาย 15 เพศชาย อายุ 29 ปี
12) พนักงานเก็บค่าโดยสารรถธรรมดา สาย 15 เพศหญิง อายุ 37 ปี
13) พนักงานขับรถโดยสารปรับอากาศ สาย 142 เพศชาย อายุ 24 ปี
14) พนักงานเก็บค่าโดยสารรถปรับอากาศ สาย 79 เพศหญิง อายุ 46 ปี
15) พนักงานเก็บค่าโดยสารรถธรรมดา สาย 156 เพศหญิง อายุ 46 ปี
16) พนักงานขับรถโดยสารปรับอากาศ สาย 23 เพศชาย อายุ 53 ปี
17) พนักงานการเงินและบัญชี ระดับ 2 งานตรวจสอบ เขตการเดินรถที่ 1 เพศหญิง อายุ 47 ปี
18) พนักงานเก็บค่าโดยสารรถธรรมดา สาย 68 เพศชาย อายุ 27 ปี
19) พนักงานการเงินค่าโดยสาร ระดับ 2 อู่ใต้ทางด่วนรามอินทรา เขตการเดินรถที่ 8 เพศชาย อายุ 45 ปี
20) หัวหน้างานบริหารงานบุคคล กลุ่มงานบริหารงานทั่วไป เขตการเดินรถที่ 1 เพศหญิง อายุ 59 ปี
21) พนักงานการเงินและบัญชี ระดับ 3 กลุ่มงานบัญชีและงบปประมาณ เขตการเดินรถที่ 1 เพศหญิง อายุ 49 ปี
22) พนักงานธุรการ ระดับ 2 กลุ่มงานบริหารทั่วไป เขตการเดินรถที่ 1 อู่บางเขน เพศหญิง อายุ 38 ปี
23) พนักงานบุคลากร ระดับ 4 อู่บางเขน เขตการเดินรถที่ 1 เพศหญิง อายุ 53 ปี
วันจันทร์ที่ 6 มิถุนายน 2565
​PM thanks House Speaker and MPs for sharing thoughts and observations on draft FY2023 budget expenditure
​PM thanks House Speaker and MPs for sharing thoughts and observations on draft FY2023 budget expenditure
Government Spokesperson Thanakorn Wangboonkongchana disclosed that on June 3, 2022, at 01.15 hrs, Prime Minister and Defense Minister Gen. Prayut Chan-o-cha attended the House of Representatives’ session to deliberate the draft Annual Budget Expenditure Act, B.E. 2566 (2023), and reaffirmed that the Government drafted the FY2023 budget expenditure in a very prudent manner. He attentively participated in the session although occasional absence was unavoidable due to scheduled duties. The Prime Minister also thanked the House Speaker and MPs for approving in principle the draft Annual Budget Expenditure Act, B.E. 2566 (2023) at the first reading, with 278 votes in favor, 192 against, and 2 abstentions. An extraordinary committee for considering the draft Annual Budget Expenditure Act B.E. 2566, comprising 72 members, has also been set up.
The Prime Minister also thanked the House Speaker and members of the Parliament for sharing their thoughts and observations. Even though the FY2023 budget expenditure has been drafted under the tight budget framework, priority has been placed on the best interest of the people and the country. The FY2023 budget expenditure is a continuation of the FY2022 which aims to promote post COVID-19 socio-economic recovery, and mobilize national development under the National Strategy through creating opportunities and equality, and reducing disparity.
He also asked the established extraordinary committee to take the observations made during the first reading into consideration in its scrutiny of the draft 2023 budget.
วันอังคารที่ 5 เมษายน 2565
ยกระดับเทศกาลประเพณีไทยสู่ระดับโลก เพิ่มมูลค่าเศรษฐกิจสร้างสรรค์
วันอังคารที่ 5 เมษายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลขับเคลื่อน Soft Power ของไทยเพื่อเพิ่มมูลค่าเศรษฐกิจสร้างสรรค์โดยคัดเลือกงานเทศกาลและประเพณีที่มีความโดดเด่นในจังหวัดต่าง ๆ ที่สำนักงานวัฒนธรรมจังหวัดจัดร่วมภาคเอกชน เครือข่ายทางวัฒนธรรม และชุมชนในพื้นที่ มาส่งเสริมให้เป็นที่รู้จักแพร่หลายทั้งในระดับชาติและนานาชาติ โดยปีนี้ มีแผนยกระดับงานเทศกาลและประเพณีจำนวน 16 กิจกรรม เช่น ประเพณีแห่สลุงหลวง สืบสานกลองใหญ่ ปีใหม่เมืองนครลำปาง จ.ลำปาง ประเพณีภูไทยรำลึก จ.สกลนคร ประเพณีแห่ช้างบวชนาคไทยพวน บ้านหาดเสี้ยว จ.สุโขทัย ประเพณีเวียนเทียนทางน้ำกลางกว๊านพะเยา จ.พะเยา ประเพณีสืบสานงานนมัสการหลวงพ่อพระสุก จ.ยโสธร เพื่อดึงดูดนักท่องเที่ยวจากทั่วโลก สร้ายรายได้แก่ชุมชนอย่างยั่งยืน
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 9 พฤษภาคม 2565
รองปลัดกระทรวงเกษตรและสหกรณ์ เข้าร่วมประชุมคณะกรรมการภูมิสารสนเทศแห่งชาติ ครั้งที่ 1/2565
รองปลัดกระทรวงเกษตรและสหกรณ์ เข้าร่วมประชุมคณะกรรมการภูมิสารสนเทศแห่งชาติ ครั้งที่ 1/2565
นายประยูร อินสกุล รองปลัดกระทรวงเกษตรและสหกรณ์ เข้าร่วมการประชุมคณะกรรมการภูมิสารสนเทศแห่งชาติ ครั้งที่ 1/2565 โดยมีศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม เป็นประธาน ผ่านระบบวิดีทัศน์ทางไกล (Video Conference) จากห้องประชุม ชั้น 4 อาคารพระจอมเกล้า สำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม ถนนพระราม 6 แขวงทุ่งพญาไท เขตราชเทวี กรุงเทพฯ โดยที่ประชุมได้รับทราบระเบียบสำนักนายกรัฐมนตรีว่าด้วยคณะกรรมการภูมิสารสนเทศแห่งชาติ พ.ศ. 2558 รับทราบความคืบหน้าการดำเนินงานของคณะอนุกรรมการฯ (จำนวน 6 คณะ) และความคืบหน้าการดำเนินการจัดทำแผนแม่บทภูมิสารสนเทศแห่งชาติ พ.ศ. 2566 - 2570 และแผนปฏิบัติการขับเคลื่อนการดำเนินงานตามแผนแม่บทภูมิสารสนเทศแห่งชาติ
นอกจากนี้ ยังได้มีการพิจารณาหลักเกณฑ์การให้บริการข้อมูลค่าอ้างอิงพิกัดแบบต่อเนื่องผ่านศูนย์ข้อมูลค่าอ้างอิงพิกัดแบบต่อเนื่องแห่งชาติ (National CORS Data Center : NCDC) และพิจารณาให้ความเห็นชอบในหลักการการดำเนินโครงการ ประกอบด้วย 1) โครงการสำรวจอุทกศาสตร์เพื่อกำหนดเส้นฐานปกติของประเทศไทย 2) โครงการพัฒนาระบบข้อมูลเทคโนโลยีดิจิทัล ด้านศาสนา ศิลปะและวัฒนธรรม และ 3) แผนงาน โครงการการบำรุงรักษาระบบข้อมูลค่าอ้างอิงพิกัดแบบต่อเนื่องแห่งชาติ และระบบ/สถานี CORS
วันพฤหัสบดีที่ 7 เมษายน 2565
กระทรวงอุตสาหกรรมจัดพิธีรับพระราชทานเครื่องราชอิสริยาภรณ์ ประจำปี พ.ศ. 2564
กระทรวงอุตสาหกรรมจัดพิธีรับพระราชทานเครื่องราชอิสริยาภรณ์ ประจำปี พ.ศ. 2564
กระทรวงอุตสาหกรรมจัดพิธีรับพระราชทานเครื่องราชอิสริยาภรณ์ ประจำปี พ.ศ. 2564
วันนี้ (4 เมษายน 2565) ตามที่พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมพระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย และทรงพระกรุณาโปรดเกล้าโปรดกระหม่อมให้ส่วนราชการจัดพิธีรับพระราชทานเครื่องราชอิสริยาภรณ์หน้าพระบรมฉายาลักษณ์พระบาทสมเด็จพระเจ้าอยู่หัว
กระทรวงอุตสาหกรรม จึงได้จัดให้มีพิธีพระราชทานเครื่องราชอิสริยาภรณ์ ประจำปี พ.ศ. 2564 โดยมีข้าราชการที่ได้รับพระราชทานเครื่องราชอิสริยาภรณ์ชั้นสายสะพาย จำนวนทั้งสิ้น 88 ราย โดยแบ่งเป็น ชั้นมหาปรมาภรณ์ช้างเผือก 1 ราย ชั้นมหาวชิรมงกุฎ 2 ราย และชั้นประถมาภรณ์มงกุฎไทย 85 ราย นับเป็นความปลื้มปิติและสำนึกในพระมหากรุณาธิคุณอย่างหาที่สุดมิได้
ทั้งนี้ นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานมอบเครื่องราชอิสริยาภรณ์ชั้นสายสะพาย หน้าพระบรมฉายาลักษณ์พระบาทสมเด็จพระเจ้าอยู่หัว เพื่อเป็นการถวายพระเกียรติและเป็นเกียรติประวัติแก่ผู้ที่ได้รับพระราชทานเครื่องราชอิสริยาภรณ์ชั้นสายสะพายทุกท่าน ณ ห้องประชุม 509 กรมโรงงานอุตสาหกรรม กระทรวงอุตสาหกรรม
วันจันทร์ที่ 2 สิงหาคม 2564
Thailand-Pakistan agree to expedite PATHFTA negotiation
Thailand-Pakistan agree to expedite PATHFTA negotiation
July 29, 2021, at 15.30 hrs, attheIvory Room, Thai Khu Fah Building, Government House,H.E. Mr. Asim Iftikhar Ahmad, Ambassador ofIslamic Republic of Pakistanto Thailand, paid a courtesy call on Prime Minister and Defense Minister Gen. Prayut Chan-o-cha cha on occasion of his completion of tenure. Government Spokesperson Anucha Burapachaisri disclosed gist of the meeting as follows:
The Prime Ministerthanked the Ambassador forhisactive role inpromotingrelationsand cooperationbetween Thailand and Pakistanin various dimensionsthroughout histenure, and was pleased withthe 70thanniversary of diplomatic relationsbetweenthe two countriesthis year. He affirmed Thailand’s commitment tofurther tighten relations with Pakistan,especially on tradeand investment.
The Pakistani Ambassador expressed appreciation toward the Thai Government’s support.Throughout the course of his tenure, relations and cooperationhave progressedin several areas, such as trade, education, tourism and culture, among others. He also conveyed well wishes of Pakistani President and Prime Minister tothe Thai Prime Minister, and expressed confidence on the Thai Government’s effective administration of COVID-19 situationand Thailand’s public health efficiency.
Both parties agreed toexpeditefree tradeagreementnegotiation between Thailand and Pakistan (PATHFTA)for mutual interests.With the strategic location of both countries, the Prime Minister was of the view thatThailand and Pakistancouldforge a win-win cooperation inbeingeach other’s logistics hub. The Thai Government stands ready to promote Thai private sector investment in Pakistan. The Pakistani Ambassador also commits to support Thai investment in his country as Thailand is Pakistan’s important trade partner in the Southeast Asian region.
On education, both parties were pleased with educational cooperation in the field of science and technology which Pakistan has expertise.Thailand also agreed to share experiences ondistance learning, vocational education, smart farming, and food processing.
Both parties congratulatedthe progress of people-to-people relations in culture and tourism, especially inBuddhist affairs, the two countries’ shared religion.The Prime Minister also introduced Phuket Sandbox schemeto receiveforeign tourists to Thailandunderstrict public health safety, which could be a pilot scheme for other provinces inThailand,andfor other countrie
วันอังคารที่ 10 พฤษภาคม 2565
ครม.เห็นชอบร่างแถลงการณ์วิสัยทัศน์ร่วมของการประชุมสุดยอดอาเซียน – สหรัฐอเมริกา สมัยพิเศษ ระหว่างวันที่ 12-13 พ.ค.นี้  ที่กรุงวอชิงตัน สหรัฐอเมริกา
ครม.เห็นชอบร่างแถลงการณ์วิสัยทัศน์ร่วมของการประชุมสุดยอดอาเซียน – สหรัฐอเมริกา สมัยพิเศษ ระหว่างวันที่ 12-13 พ.ค.นี้  ที่กรุงวอชิงตัน สหรัฐอเมริกา มุ่งการต่อสู้กับการแพร่ระบาดของโรคโควิด 19 และการฟื้นตัวร่วมกัน
วันที่ 10 พ.ค. 2565 น.ส.ไตรศุลีไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี (ครม.) เห็นชอบร่างแถลงการณ์วิสัยทัศน์ร่วมของการประชุมสุดยอดอาเซียน – สหรัฐอเมริกา สมัยพิเศษ โดยให้นายกรัฐมนตรีหรือผู้แทนที่ได้รับมอบหมายร่วมรับรองร่างแถลงการณ์ดังกล่าว ในการประชุมสุดยอดอาเซียน – สหรัฐอเมริกา สมัยพิเศษ ระหว่างวันที่ 12-13 พฤษภาคม 2565 ณ กรุงวอชิงตัน สหรัฐอเมริกา โดยนายกรัฐมนตรีมีกำหนดเข้าร่วมการประชุมดังกล่าว
สำหรับประเด็นสำคัญของร่างแถลงการณ์วิสัยทัศน์ร่วมฯ นั้น เป็นเอกสารแสดงเจตนารมณ์ร่วมกันระหว่างอาเซียน – สหรัฐอเมริกา ในการขับเคลื่อนความสัมพันธ์และส่งเสริมความร่วมมือระหว่างกัน ได้แก่ การต่อสู้กับการแพร่ระบาดของโรคโควิด 19 และการฟื้นตัวร่วมกัน มีการเตรียมพร้อมสำหรับอนาคต เช่น การสนับสนุนอย่างต่อเนื่องจากสหรัฐอเมริกา ได้แก่ กองทุนอาเซียนเพื่อรับมือกับโรคโควิด 19 คลังสำรองอุปกรณ์ทางการแพทย์อาเซียนสำหรับภาวะฉุกเฉินด้านสาธารณสุข ระบบประสานงานภาวะฉุกเฉินด้านสาธารณสุขอาเซียน รวมถึงการส่งเสริมให้มีการทำวิจัยร่วม การสนับสนุนทางการเงินที่ยั่งยืนสำหรับความมั่นคงด้านสาธารณสุข การลงทุน และร่วมทุนในอุตสาหกรรมด้านเภสัชกรรม การร่วมผลิตวัคซีน เพื่อรับมือกับภาวะฉุกเฉินด้านสาธารณสุข รวมถึงผ่านข้อริเริ่มอาเซียน – สหรัฐอเมริกา ด้านสาธารณสุขเพื่ออนาคต
นอกจากนี้ยังรวมถึง การสนับสนุนทางการเงินในระดับนานาชาติที่เพิ่มขึ้นและยั่งยืนยิ่งขึ้น เพื่อการป้องกัน การเตรียมความพร้อม และการตอบสนองต่อโรคระบาด และการลงทุนเพื่อเสริมสร้างความเข้มแข็งให้แก่ระบบสาธารณสุขผ่านหลักประกันสุขภาพถ้วนหน้า โดยเฉพาะบริการสาธารณสุขมูลฐาน และกำลังคนด้านสุขภาพ ซึ่งเป็นพื้นฐานที่เข้มแข็งของความมั่นคงด้านสาธารณสุข โดยคำนึงถึงวาระและเป้าหมายความมั่นคงด้านสุขภาพโลก ค.ศ. 2024
ขณะเดียวกันยังมีประเด็นด้านการส่งเสริมความสัมพันธ์ทางเศรษฐกิจให้เข้มแข็งกว่าเดิม ได้แก่ ขับเคลื่อนการฟื้นฟูเศรษฐกิจของไทยให้มีความเท่าเทียม เข้มแข็ง และยั่งยืน การเติบโตที่ครอบคลุม และการพัฒนาที่ยั่งยืน, การส่งเสริมความร่วมมือด้านการค้าและการลงทุน, การตอบสนองต่อความต้องการด้านโครงสร้างพื้นฐานของภูมิภาค ซึ่งจะช่วยให้เกิดการลงทุนในโครงการโครงสร้างพื้นฐานที่มีมาตรฐานสูง โปร่งใส ยั่งยืน และมีภูมิต้านทานต่อการเปลี่ยนแปลงสภาพภูมิอากาศ, การส่งเสริมการค้าการลงทุน และสนับสนุนห่วงโซ่อุปทานระดับโลกที่มั่นคงและฟื้นตัวได้เร็ว และความเชื่อมโยงไร้รอยต่อในภูมิภาค และ กระชับความร่วมมือด้านความเชื่อมโยงด้านคมนาคม เพื่อสนับสนุนการนำเทคนิคที่เป็นเลิศมาใช้ เช่น การสร้างระบบนิเวศที่เอื้อต่อการใช้ยานยนต์ไฟฟ้า รวมถึงประเด็นเรื่องการส่งเสริมความร่วมมือทางทะเล, การเสริมสร้างความเชื่อมโยงระดับประชาชน, การส่งเสริมการพัฒนาในอนุภูมิภาค, การใช้ประโยชน์จากเทคโนโลยีและการส่งเสริมนวัตกรรม, การรับมือกับการเปลี่ยนแปลงสภาพภูมิอากาศ เป็นต้น
วันพฤหัสบดีที่ 1 กรกฎาคม 2564
ผู้ช่วยรัฐมนตรี วธ. เป็นประธานในพิธีเจริญพระพุทธมนต์ และถวายภัตตาหารเพลแด่พระภิกษุสงฆ์สามเณร เนื่องในโอกาสวันคล้ายวันประสูต ๔ กรกฎาคม ๒๕๖๔
พิธีเจริญพระพุทธมนต์ และถวายภัตตาหารเพลแด่พระภิกษุสงฆ์สามเณร เนื่องในโอกาสมหามงคลวันคล้ายวันประสูติสมเด็จพระเจ้าน้องนางเธอ  เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ๔ กรกฎาคม ๒๕๖๔ ณ วัดสุวรรณภูมิพุทธชยันตี
วันที่ ๑ กรกฎาคม ๒๕๖๔ เวลา ๑๐.๐๐ น. สมเด็จพระมหาธีราจารย์ กรรมการมหาเถรสมาคม เจ้าอาวาสวัดพระเชตุพนวิมลมังคลารามราชวรมหาวิหาร ประธานพิธีฝ่ายสงฆ์ นายอิทธิพล คุณปลื้ม รัฐมนตรีว่าการกระทรวงวัฒนธรรม ได้มอบหมายให้นายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม เป็นประธานในพิธี พร้อมด้วย นายกิตติพันธ์ พานสุวรรณ รองปลัดกระทรวงวัฒนธรรม นายเกรียงศักดิ์ บุญประสิทธิ์ อธิบดีกรมการศาสนา นายวันชัย คงเกษม ผู้ว่าราชการจังหวัดสมุทรปราการ ผู้บริหาร ข้าราชการ และเจ้าหน้าที่ที่เกี่ยวข้อง ร่วมพิธีเจริญพระพุทธมนต์ และถวายภัตตาหารเพลแด่พระภิกษุสงฆ์สามเณร เนื่องในโอกาสมหามงคลวันคล้ายวันประสูติสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ๔ กรกฎาคม ๒๕๖๔ ณ วัดสุวรรณภูมิพุทธชยันตี อำเภอบางเสาธง จังหวัดสมุทรปราการ
วันอังคารที่ 17 พฤษภาคม 2565
ครม. เห็นชอบปรับลดอัตราภาษีสรรพสามิตน้ำมันดีเซลลงลิตรละ 5 บาท ระยะเวลา 2 เดือน
ผลประชุม ครม.เมื่อวันที่ 17 พ.ค.2565 เห็นชอบปรับลดอัตราภาษีสรรพสามิตน้ำมันดีเซลลงลิตรละ 5 บาท ระยะเวลา 2 เดือน ตั้งแต่วันที่ 21 พ.ค. - 20 ก.ค.2565 เพื่อบรรเทาความเดือดร้อนให้แก่ประชาชนและภาคธุรกิจในช่วงที่ระดับราคาน้ำมันดิบในตลาดโลกปรับตัวสูงขึ้น
นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยผลการประชุมคณะรัฐมนตรี เมื่อวันที่ 17 พฤษภาคม 2565 เห็นชอบปรับลดอัตราภาษีสรรพสามิตน้ำมันดีเซลลงลิตรละ 5 บาท เป็นระยะเวลา 2 เดือน ตั้งแต่วันที่ 21 พฤษภาคม 2565 ถึง วันที่ 20 กรกฎาคม 2565 เพื่อช่วยบรรเทาความเดือดร้อนให้แก่ประชาชนและภาคธุรกิจในช่วงที่ระดับราคาน้ำมันดิบในตลาดโลกปรับตัวสูงขึ้นอย่างรวดเร็วในปัจจุบัน
รัฐมนตรีว่าการกระทรวงการคลัง กล่าวว่า ตามที่มอบหมายให้กรมสรรพสามิตดำเนินมาตรการภาษีเพื่อช่วยบรรเทาความเดือดร้อนให้แก่ประชาชน จากสถานการณ์ราคาน้ำมันดิบปรับตัวสูงขึ้นจนส่งผลกระทบต่อภาระค่าครองชีพและต้นทุนในการประกอบกิจการต่าง ๆ โดยปรับลดอัตราภาษีสรรพสามิตน้ำมันดีเซลลง 3 บาทต่อลิตร ตั้งแต่วันที่ 18 กุมภาพันธ์ 2565 และจะสิ้นสุดลงในวันที่ 20 พฤษภาคม 2565 แต่เนื่องจากสถานการณ์ความขัดแย้งระหว่างรัสเซียและยูเครนส่งผลให้ราคาน้ำมันดิบในตลาดโลกผันผวนและปรับตัวสูงขึ้นอย่างต่อเนื่องประกอบกับค่าเงินบาทที่อ่อนค่าลงส่งผลกระทบต่อต้นทุนการนำเข้าน้ำมันดิบ ทำให้ไม่สามารถตรึงราคาขายปลีกน้ำมันดีเซลไม่ให้เกินลิตรละ 30 บาท ส่งผลกระทบเป็นวงกว้างต่อประชาชนและภาคธุรกิจ ดังนั้น จำเป็นต้องใช้มาตรการทางภาษีมาช่วยลดระดับราคาขายปลีกของน้ำมันดีเซลไม่ให้สูงจนกระทบต่อภาระค่าครองชีพของประชาชนและการฟื้นฟูเศรษฐกิจ เนื่องจากน้ำมันดีเซลเป็นต้นทุนการผลิตของทุกภาคอุตสาหกรรม จึงปรับลดอัตราภาษีสินค้าน้ำมันและผลิตภัณฑ์น้ำมันประเภทน้ำมันดีเซลลงลิตรละ 5 บาท โดยให้อนุพันธ์ของน้ำมันดังกล่าว มีการปรับลดอัตราภาษีตามสัดส่วนเนื้อน้ำมันที่ผสมอยู่
อย่างไรก็ตาม การใช้มาตรการภาษีดังกล่าวเป็นเพียงมาตรการในระยะสั้น และถ้าหากสถานการณ์ราคาน้ำมันดิบในตลาดโลกเริ่มคลี่คลาย รัฐบาลยังคงใช้กองทุนน้ำมันเชื้อเพลิงเป็นกลไกหลักในการรักษาระดับราคาขายปลีกน้ำมันดีเซลเพื่อไม่ให้กระทบต่อค่าครองชีพของประชาชนและเป็นอุปสรรคต่อการฟื้นฟูเศรษฐกิจของประเทศต่อไป โดยในการปรับลดอัตราภาษีสรรพสามิตน้ำมันดีเซลในครั้งนี้ ส่งผลให้ภาครัฐสูญเสียรายได้ประมาณ 20,000 ล้านบาท รัฐมนตรีว่าการกระทรวงการคลัง กล่าวในท้ายที่สุด
ฝ่ายประชาสัมพันธ์ สำนักงานเลขานุการกรม กรมสรรพสามิต
โทร. 02-2415600-18 ต่อ 552302
วันศุกร์ที่ 5 สิงหาคม 2565
ปลัดเกษตรฯ นำทีมเยือนจังหวัด อิบารากิศึกษานวัตกรรมการเกษตรอัจฉริยะของประเทศญี่ปุ่น
ปลัดเกษตรฯ นำทีมเยือนจังหวัด อิบารากิศึกษานวัตกรรมการเกษตรอัจฉริยะของประเทศญี่ปุ่นพร้อมนำมาพัฒนาต่อยอดเสริมสร้างความเข้มแข็งภาคเกษตรไทย
วันนี้ (5 ส.ค. 65)ดร. ทองเปลว กองจันทร์ ปลัดกระทรวงเกษตรและสหกรณ์ พร้อมคณะผู้บริหารกระทรวงเกษตรและสหกรณ์ได้เดินทางไปยังจังหวัดอิบารากิ ประเทศญี่ปุ่น ภายหลังการร่วมลงนามในบันทึกความร่วมมือการพัฒนาเทคโนโลยีเกษตรอัจฉริยะระหว่างกระทรวงเกษตรและสหกรณ์ กับกระทรวงเกษตร ป่าไม้ และประมงญี่ปุ่น (MAFF) เพื่อหารือความร่วมมือกับองค์กรวิจัยด้านการเกษตรและอาหารแห่งประเทศญี่ปุ่น (National Agricultural and Food Research Organization: NARO) ซึ่งเป็นหน่วยงานหลักของญี่ปุ่นในการดำเนินงานด้านการวิจัยและพัฒนานวัตกรรมและเทคโนโลยีเกษตรและอาหาร และศูนย์วิจัยวิทยาศาสตร์การเกษตรนานาชาติแห่งประเทศญี่ปุ่น(Japan International Research Center for Agricultural Sciences :JIRCAS) ซึ่งดำเนินงานด้านการทดลอง และวิจัยเทคโนโลยีเกษตรป่าไม้ ประมง และอุตสาหกรรมอื่น ๆ ที่เกี่ยวข้องกับเขตร้อน โดยมีผู้บริหารของทั้งสองสถาบันให้การต้อนรับ พร้อมบรรยายสรุปเกี่ยวกับหน่วยงาน งานวิจัยด้านเทคโนโลยีและนวัตกรรมเกษตรอัจฉริยะ นำเสนอเครื่องจักรกลทางการเกษตรอัจฉริยะ และการวิจัยพัฒนาเทคโนโลยีการเพาะเลี้ยงกุ้ง
สำหรับ ประเทศญี่ปุ่นถือเป็นประเทศต้นแบบในภูมิภาคเอเชียที่ให้ความสำคัญต่อการพัฒนาเทคโนโลยีและนวัตกรรมเพื่อมาปรับใช้ในภาคการเกษตรอย่างเต็มรูปแบบและสามารถนำมาปฏิบัติได้จริง เพื่อแก้ไขปัญหาต่าง ๆ อาทิ เกษตรกรสูงวัย ต้นทุนการผลิตสูง การขาดแคลนแรงงาน มาตรฐานและคุณภาพสินค้าเกษตรที่ไม่เป็นไปตามความต้องการของตลาด และผลผลิตทางการเกษตรที่ไม่มีเสถียรภาพ ซึ่งเป็นปัญหาเดียวกันกับที่เกิดขึ้นในประเทศไทย
“ประเทศไทยจำเป็นต้องปรับใช้เทคโนโลยีและนวัตกรรมการเกษตรให้มากยิ่งขึ้น เพื่อเสริมสร้างขีดความสามารถในการแข่งขันเพื่อให้เป็นอาชีพที่น่าดึงดูดคนรุ่นใหม่ ส่งเสริมความมั่นคงทางอาหาร พัฒนาประสิทธิภาพการผลิตและความปลอดภัยอาหารด้วยต้นทุนที่ลดลง ยกระดับการผลิตสินค้าเกษตรและระบบอาหารยั่งยืน และเพิ่มมูลค่าสินค้าเกษตรด้วยการผลิตตามความต้องการของตลาดทั้งนี้ การส่งเสริมความร่วมมือผ่านระดับทวิภาคี/พหุภาคีด้านเทคโนโลยีและนวัตกรรมเกษตรอัจฉริยะในมิติต่าง ๆ อาทิ การดำเนินโครงการวิจัยร่วมการทดลองการใช้เทคโนโลยีเกษตรอัจฉริยะ การแลกเปลี่ยนองค์ความรู้/ผู้เชี่ยวชาญ และการประชุม/สัมมนาเชิงปฏิบัติการ จึงมีความสำคัญต่อกระทรวงเกษตรและสหกรณ์อย่างมากในการเสริมสร้างความเข้มแข็งให้แก่ภาคการเกษตรไทย รวมทั้งเสริมสร้างความสมดุลระหว่างผลิตผลทางการเกษตรและการปกป้องสิ่งแวดล้อม” ดร. ทองเปลวกล่าว
วันจันทร์ที่ 11 ตุลาคม 2564
เตือนภัย! SMS หลอกลวง จาก "แอปฯ เงินกู้เถื่อน" ยึดหลักปลอดภัย ไม่สน - ไม่คลิก - ไม่กรอก - ไม่โดนหลอก
....
สำนักงานตำรวจแห่งชาติ แจ้งประชาชนให้ระวังภัยจากแอปพลิเคชันกู้เงินเถื่อน แบ่งได้ 2 ลักษณะ ดังนี้
.
1. อ้างให้กู้เงินแต่หลอกให้โอนเงินค่าธรรมเนียมไปให้ก่อนพอได้เงินค่าธรรมเนียมแล้ว ก็ติดต่อไม่ได้ทันที
.
2. ได้เงินกู้ไม่เต็มจำนวน เรียกดอกเบี้ยโหด ผิดนัดชำระถูกประจาน เช่น ให้กู้ 2,000 บาท แต่หักค่าธรรมเนียม 200 บาท + ดอกเบี้ย 400 บาท เหลือโอนเงินกู้มาให้แค่ 1,400 บาท
.
กระบวนการหลอกลวงดังกล่าว จะลวงให้ผู้เสียหายดาวน์โหลดโปรแกรม เมื่อติดตั้งแล้ว จะดึงเบอร์ติดต่อของคนที่เรารู้จัก หากผิดนัดชำระหนี้ก็จะประจานโดยส่งข้อความหาคนที่เรารู้จักนั้น ๆ
.
วิธีป้องกัน SMS หลอกลวง คือ ไม่ต้องสนใจ ไม่คลิกเข้าไป หากเผลอคลิก ต้องไม่กรอกข้อมูลส่วนตัว ซึ่งจะช่วยลดเสี่ยงไม่ให้โดนหลอกได้
.
โดยประชาชนสามารถตรวจสอบ รายชื่อผู้ประกอบธุรกิจสินเชื่อที่ขออนุญาตถูกต้องได้จากเว็บไซต์ 1359.go.th ถ้าไม่พบชื่อบริษัท แอปฯ เงินกู้ที่ติดต่อเรา แสดงว่าเป็นแอปฯ เงินกู้เถื่อน
Cr. ศูนย์ปราบปรามอาชญากรรมเทคโนโลยีสารสนเทศ (ศปอส.ตร) Police Cyber Taskforce
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันจันทร์ที่ 10 มกราคม 2565
โฆษกรัฐบาลลั่น รัฐบาลพร้อมแจงสภาฯ หลัง “เพื่อไทย” เตรียมยื่นอภิปราย ม.152 ยันโควิด-19เป็นไปตามที่ ศบค. คาดการณ์และเตรียมการรับมือไว้ล่วงหน้า
โฆษกรัฐบาลลั่น รัฐบาลพร้อมแจงสภาฯ หลัง “เพื่อไทย” เตรียมยื่นอภิปราย ม.152 ยันโควิด-19เป็นไปตามที่ ศบค. คาดการณ์และเตรียมการรับมือไว้ล่วงหน้า
วันที่ 10 ม.ค. 65 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่แกนนำพรรคเพื่อไทย ระบุว่า จะเสนอให้พรรคเพื่อไทยเปิดอภิปรายตามมาตรา 152 เรื่องการบริหารจัดการโควิดที่ล้มเหลวของ พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ในสัปดาห์หน้าว่า เป็นสิทธิ์ที่ฝ่ายค้านสามารถดำเนินการได้ตามกรอบรัฐธรรมนูญ ซึ่งรัฐบาลพร้อมที่จะชี้แจง และจะถือโอกาสนี้อธิบายให้ประชาชนได้ทราบข้อมูลที่ถูกต้องด้วย หลังจากที่ฝ่ายค้านสลับหน้ากันดิสเครดิตรายวันจนประชาชนสับสน ยืนยันว่า สถานการณ์โควิด-19 รัฐบาลมีการวางแผนไว้ล่วงหน้าตามการคาดการณ์ของ ศบค. ไม่ได้ล่าช้าหรือสับสน ถ้าจะสับสนก็คงเป็นฝ่ายค้านมากกว่า ที่วันนี้ออกมาด้อยค่าวัคซีน แต่พอรุ่งขึ้นกลับรีบไปฉีดวัคซีนก่อนประชาชนเสียอีก
“ยืนยันว่ารัฐบาลพร้อมชี้แจงทุกข้อสงสัย เพราะนายกฯ สั่งการให้ ศบค. คาดการณ์และเตรียมการรับมือไว้ล่วงหน้าแล้ว ไม่ได้บริหารสถานการณ์ผิดพลาดล้มเหลวแต่อย่างใด คงมีแค่ฝ่ายค้านที่วันนี้ยังสับสนจะเอายังไงกันแน่ วันนี้พูดจนน้ำลายแตกฟอง ด้อยค่าระบบสาธารณสุขไทย ด้อยค่าวัคซีน สร้างความหวาดกลัวให้กับประชาชน อย่างน้อย ๆ ก็น่าจะละอายกับสิ่งที่ตัวเองได้พูดเอาไว้บ้าง ถ้าฝ่ายค้านห่วงใยประชาชนจริง อย่างน้อยก็ควรปล่อยให้รัฐบาลได้ทำงานแก้ไขปัญหาให้กับประชาชนบ้าง ไม่ใช่ว่าต้องมาเสียเวลาไปกับการแก้ข่าวสร้างความสับสนจากฝ่ายค้านรายวันอยู่แบบนี้” นายธนกร กล่าว
วันศุกร์ที่ 24 ธันวาคม 2564
รัฐมนตรีว่าการกระทรวงยุติธรรม สั่งกรมคุ้มครองสิทธิฯ และยุติธรรมจังหวัดนนทบุรี เยียวยาผู้เสียหาย หลังสามีเก่าบุกคอนโดยิงอดีตภรรยาดับ
รัฐมนตรีว่าการกระทรวงยุติธรรม สั่งกรมคุ้มครองสิทธิฯ และยุติธรรมจังหวัดนนทบุรี เยียวยาผู้เสียหาย หลังสามีเก่าบุกคอนโดยิงอดีตภรรยาดับ สามีใหม่ได้รับบาดเจ็บ
จากกรณี สามีเก่าเมาบุกคอนโดฯ รัวยิงอดีตภรรยาที่เพิ่งเลิก ร่างพรุนดับคาเตียง ก่อนระเบิดขมับฆ่าตัวตายตามส่วนแฟนใหม่ที่อยู่ด้วยขณะเกิดเหตุโดนยิงเจ็บ เผยแต่งงานอยู่กินกันจนมีลูก 3 คน แต่เพิ่งเลิกกันได้ 3 เดือน ฝ่ายชายพยายามง้อ ขอคืนดีแต่ผู้หญิงไม่ยอม ในพื้นที่จังหวัดนนทบุรี
วันนี้ (วันศุกร์ที่ 24 ธันวาคม พ.ศ. 2564) นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า ตนได้มีความห่วงใยครอบครัวผู้เสียชีวิตซึ่งมีบุตรจำนวน 3 คน ต้องสูญเสียมารดาจากเหตุการณ์ดังกล่าว จึงสั่งการให้กรมคุ้มครองสิทธิและเสรีภาพ และสำนักงานยุติธรรมจังหวัดนนทบุรี ช่วยเหลือเยียวยาตามแนวทาง “ยุติธรรมสร้างสุข ยุติธรรมเชิงรุก สร้างสุขให้ประชาชน” เพื่อให้ครอบครัวผู้เสียหายได้เข้าถึงกระบวนการยุติธรรมอย่างเสมอภาคและเท่าเทียม
นายเรืองศักดิ์ สุวารี อธิบดีกรมคุ้มครองสิทธิและเสรีภาพ เปิดเผยว่า กรณีดังกล่าว ได้ประสานงานกับนาย
นำโชค พงศ์จันทรเสถียร ยุติธรรมจังหวัดนนทบุรีเพื่อให้ความช่วยเหลือในกรณีดังกล่าว โดยคณะอนุกรรมการพิจารณาค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญา ประจำจังหวัดนนทบุรี ได้มีการประชุม ในครั้งที่ 12/2564 วันที่ 16 ธันวาคม 2564 พิจารณาให้ความช่วยเหลือแก่ทายาทของผู้เสียชีวิตตามพระราชบัญญัติค่าตอบแทนผู้เสียหาย และค่าทดแทน และค่าใช้จ่ายแก่ จำเลยในคดีอาญา พ.ศ. 2544 และที่แก้ไขเพิ่มเติม (ฉบับที่ 2) พ.ศ. 2559 ดังนี้
(1) ค่าตอบแทนกรณีผู้เสียหายถึงแก่ความตาย จำนวน 50,000 บาท
(2) ค่าจัดการศพ 20,000 บาท
(3) ค่าขาดอุปการะเลี้ยงดู 40,000 บาท
รวมเป็นเงินทั้งสิ้น 110,000 บาท
กระทรวงยุติธรรม โดยกรมคุ้มครองสิทธิและเสรีภาพ พร้อมให้ความช่วยเหลือเยียวยาประชาชนที่ตกเป็นเหยื่ออาชญากรรม หรือผู้เสียหาย หรือพยานในคดีอาญา เพื่ออำนวยความยุติธรรม ลดความเหลื่อมล้ำ สร้างความเป็นธรรมให้เกิดขึ้นในสังคมไทย ซึ่งสามารถติดต่อขอรับความช่วยเหลือได้ที่ ส่วนกลาง (กรมคุ้มครองสิทธิและเสรีภาพ) และส่วนภูมิภาค (สำนักงานยุติธรรมจังหวัดทุกแห่งทั่วประเทศ) หรือติดต่อได้ที่ สายด่วนยุติธรรม โทร. 1111 กด 77
วันพุธที่ 25 พฤษภาคม 2565
ไทยเปิดงาน Thailand Pavilion  โชว์ศักยภาพ Smart Farming
ไทยเปิดงาน Thailand Pavilion  โชว์ศักยภาพ Smart Farming ทำการเกษตรง่าย สะดวก และลดต้นทุนการผลิตให้กับเกษตรกร
นายสมชวน รัตนมังคลานนท์ รองปลัดกระทรวงเกษตรและสหกรณ์ กล่าวภายหลังเป็นประธานพิธีเปิด Thailand Pavilion ในงาน AGRITECHNICA ASIA & HORTI ASIA 2022 ภายใต้หัวข้อ Smart Farming ซึ่งจัดขึ้นระหว่างวันที่ 25 – 27 พฤษภาคม 2565 ณ ศูนย์ประชุมไบเทค บางนา โดยมี ศาสตราจารย์ ดร. ฟาม วัน เถียน (Pham Van Toan) รองประธานสถาบันวิทยาศาสตร์เวียดนาม กระทรวงเกษตรและพัฒนาชนบทเวียดนาม (Vice President, Vietnam Academy of Agricultural Sciences: VAAS) ดร. แบนท์ คริสเตียนเซน ที่ปรึกษาทูตฝ่ายอาหารและการเกษตรสถานเอกอัครราชทูตสหพันธ์สาธารณรัฐเยอรมนี ประจำประเทศไทย และ ดร. วนิดา กำเนิดเพ็ชร์ ผู้อำนวยการสำนักการเกษตรต่างประเทศ เข้าร่วม ว่า “Smart Farming” หรือ “เกษตรอัจฉริยะ” เป็นการทำการเกษตรรูปแบบใหม่ โดยใช้เทคโนโลยีต่าง ๆ ที่มีความแม่นยำสูง เข้ามาช่วยในการทำการเกษตรให้ง่ายขึ้น สะดวกขึ้น โดยให้ความสำคัญกับความปลอดภัยต่อผู้บริโภคและสิ่งแวดล้อม ซึ่ง Smart Farming เป็นหนึ่งในนโยบายที่สำคัญของกระทรวงเกษตรและสหกรณ์ โดยได้ร่วมกับหน่วยงานภาครัฐ ภาคเอกชนภาคประชาคม และภาคเกษตร จัดทำแผนปฏิบัติการเกษตรอัจฉริยะปี พ.ศ. 2565-2566 เพื่อขับเคลื่อนงานด้านเกษตรอัจฉริยะ ที่มุ่งหวังการยกระดับคุณภาพชีวิตของเกษตรกร มุ่งสู่เกษตร 4.0 มีเป้าหมายที่มุ่งเน้นให้เกิดการทำเกษตรแบบทำน้อยได้มาก เพื่อเพิ่มการผลิตและการแข่งขันในตลาดโลก นำไปสู่ความมั่นคงทางอาหาร และการพัฒนาการเกษตรอย่างยั่งยืน
นายสมชวน กล่าวว่า นับเป็นครั้งแรกที่การจัดงาน AGRITECHNICA ASIA & HORTI ASIA 2022 ได้จัดให้มีโซนสำหรับการนำเสนอการทำ Smart Farming ของประเทศไทย จากหน่วยงานในสังกัดกระทรวงเกษตรและสหกรณ์ ได้แก่ สำนักการเกษตรต่างประเทศ สำนักงานปลัดกระทรวงเกษตรและสหกรณ์ กรมการข้าว กรมชลประทาน กรมปศุสัตว์ กรมส่งเสริมการเกษตร กรมพัฒนาที่ดิน และกรมวิชาการเกษตร และหน่วยงานภายนอก รวมทั้งภาคเอกชน ซึ่งได้ร่วมกันนำเสนอนวัตกรรม การนำเทคโนโลยีและดิจิทัลมาใช้ในการช่วยการทำการเกษตร เช่น การจัดการดิน การเพิ่มประสิทธิภาพข้าวด้วยเทคโนโลยีเกษตรอัจฉริยะ การทำนาเปียกสลับแห้ง การปลูกผักใน Plant Factory การควบคุมโรงเรือนอัจฉริยะ และการทำงานของเครื่องจักกลเกษตรที่ใช้ในการปลูกหญ้าแพงโกลา ตลอดจนการสาธิตโดรนเพื่อการเกษตร และ ยังมีเวทีสำหรับการแลกเปลี่ยนความรู้และประสบการณ์ในหัวข้อต่างๆ ที่นักวิชาการทั้งภาครัฐ และภาคเอกชนมาร่วมคุยแลกเปลี่ยนกันในเวทีตลอดระยะเวลา 3 วันนี้
โดยกิจกรรมวันนี้ Thailand Pavilion ได้เชิญ ดร. วนิดา กำเนิดเพ็ชร์ ร่วมกับ ศาสตราจารย์ ดร. ฟาม วัน เถียน และ ดร. แบนท์ คริสเตียนเซน บรรยายและร่วมแลกเปลี่ยนแนวคิดร่วมกันเกี่ยวกับแนวทางและนโยบายของประเทศไทย เวียดนาม และเยอรมนี เพื่อนำไปสู่การบรรลุเป้าหมายการเกษตรที่ยั่งยืน และมีประสิทธิภาพมากขึ้น
วันอังคารที่ 1 กุมภาพันธ์ 2565
รวอ.สุริยะ หารือเอกอัครราชทูตอาณาจักรบาห์เรนประจำประเทศไทย
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมหารือกับนางสาวมุนา อับบาว มะฮ์มูด รอฎี (H.E. Ms.Muna Abbas Mahmood Radhi) เอกอัครราชทูตวิสามัญผู้มีอำนาจเต็มแห่งราชอาณาจักรบาห์เรนประจำประเทศไทย
รวอ.สุริยะ หารือเอกอัครราชทูตอาณาจักรบาห์เรนประจำประเทศไทย
วันนี้ (1 ก.พ. 65) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมหารือกับนางสาวมุนา อับบาว มะฮ์มูด รอฎี (H.E. Ms.Muna Abbas Mahmood Radhi) เอกอัครราชทูตวิสามัญผู้มีอำนาจเต็มแห่งราชอาณาจักรบาห์เรนประจำประเทศไทย ในโอกาสเข้ารับหน้าที่และแลกเปลี่ยนความคิดเห็นเกี่ยวกับภาพรวมด้านเศรษฐกิจ อุตสาหกรรม การค้า การลงทุน ความสัมพันธ์และความร่วมมือระหว่างไทย-บาห์เรน โดยมีนายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม และนายณัฐพล รังสิตพล อธิบดีกรมส่งเสริมอุตสาหกรรม เข้าร่วมด้วย ณ ห้องรับรอง 1 ชั้น 2 อาคารสำนักงานปลัดกระทรวงอุตสาหกรรม
วันพุธที่ 29 กันยายน 2564
รฟม. กำชับผู้รับจ้างขุดลอกท่อระบายน้ำและลำรางในแนวก่อสร้างรถไฟฟ้า
เพื่อเพิ่มประสิทธิภาพการระบายน้ำ โครงการรถไฟฟ้าสายสีส้ม (ตะวันออก) ช่วงศูนย์วัฒนธรรมแห่งประเทศไทย - มีนบุรี (สุวินทวงศ์)
การรถไฟฟ้าขนส่งมวลชนแห่งประเทศไทย (รฟม.) กระทรวงคทนาคม ในฐานะหน่วยงานที่รับผิดชอบดำเนินการก่อสร้างโครงการรถไฟฟ้าสายสีส้ม (ตะวันออก) ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) ได้มอบหมายให้โครงการฯ ติดตามเฝ้าระวังพื้นที่ก่อสร้างรถไฟฟ้าตลอดแนวถนนรัชดาภิเษก ถนนวัฒนธรรม ถนนเทียมร่วมมิตร ถนนพระราม 9 และถนนรามคำแหง เพื่อรับมือช่วงฤดูฝนและบรรเทาปัญหาน้ำท่วมขัง โดยกำชับให้ผู้รับจ้างก่อสร้างงานโยธาทุกสัญญาดำเนินการลอกท่อระบายน้ำและลำรางตลอดแนวเส้นทางโครงการฯ เพื่อป้องกันเศษวัสดุอุดตันในแนวก่อสร้างรถไฟฟ้า อีกทั้งเพื่อเพิ่มประสิทธิภาพการระบายน้ำให้ดีมากยิ่งขึ้น โดยแบ่งพื้นที่ดังนี้
- กิจการร่วมค้า ซีเคเอสที ผู้รับจ้างงานออกแบบและก่อสร้างอุโมงค์ทางวิ่งและสถานีใต้ดิน สัญญาที่ 1 ช่วงศูนย์วัฒนธรรมฯ - รามคำแหง 12 และสัญญาที่ 2 ช่วงรามคำแหง 12- หัวหมาก ดำเนินการลอกท่อระบายน้ำ บริเวณพื้นที่ก่อสร้างตั้งแต่สถานีศูนย์วัฒนธรรมแห่งประเทศไทย สถานี รฟม. และสถานีวัดพระราม ๙ ตลอดแนวถนนรัชดาภิเษก ถนนวัฒนธรรม ถนนเทียมร่วมมิตร ถนนพระราม 9 และถนนรามคำแหง
- บริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) ผู้รับจ้างงานก่อสร้างโครงสร้างทางวิ่งและสถานียกระดับ สัญญาที่ 4 ช่วงคลองบ้านม้า - สุวินทวงศ์ ดำเนินการลอกท่อลำรางสาธารณะบริเวณซอยรามคำแหง 112 ช่วงซอยรามคำแหง 155-157 และซอยรามคำแหง 163
ทั้งนี้ รฟม. ได้เน้นย้ำให้ที่ปรึกษาโครงการ กำกับดูแลให้ผู้รับจ้างฯ ลอกท่อระบายน้ำตามแนวก่อสร้างรถไฟฟ้า อย่างต่อเนื่องทุก ๆ 3 เดือน และเฝ้าระวังสถานการณ์ พร้อมจัดเตรียมเจ้าหน้าที่และเครื่องสูบน้ำ เพื่อช่วยเหลือและอำนวยความสะดวกให้แก่ประชาชน ตามนโยบายด้านความรับผิดชอบต่อสังคมในการให้ความสำคัญแก่ประชาชนและชุมชนตามแนวสายทางโครงการรถไฟฟ้าซึ่งอาจจะได้รับผลกระทบจากการดำเนินงานก่อสร้างโครงการฯ
ติดตามข้อมูลข่าวสารโครงการรถไฟฟ้าสายสีส้มฯ ได้ที่เฟซบุ๊กแฟนเพจ โครงการรถไฟฟ้าสายสีส้ม เว็บไซต์โครงการ www.mrta-orangelineeast.com และ Line Official : @OrangeLine